ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്: അഞ്ചു ലക്ഷത്തിലേറെ പേര്ക്ക് രോഗം ഭേദമായി; നിലവിലെ രോഗികളേക്കാള് രോഗം ഭേദമായവരിൽ 2.31 ലക്ഷത്തിന്റെ വര്ധന
രോഗമുക്തി നിരക്ക് 63 ശതമാനത്തോട് അടുക്കുന്നു
ന്യൂ ഡല്ഹി, ജൂലൈ 11, 2020
രാജ്യത്ത് കോവിഡ് 19 പ്രതിരോധത്തിനായി കേന്ദ്ര-സംസ്ഥാന സര്ക്കാറുകള് നടത്തുന്നത് ഏകോപനത്തോടെയുള്ളതും കൃത്യതയുമാര്ന്ന നടപടികള്. കണ്ടെയ്ന്മെന്റ് സോണുകളുടെ എണ്ണം കൂട്ടിയും രോഗനിരീക്ഷണം-നിര്ണയം, ഫലപ്രദമായ ക്ലിനിക്കല് മാനേജുമെന്റ് എന്നിവയിലൂടെ കൂടുതല് പേരെ രോഗമുക്തരാക്കാന് കഴിഞ്ഞു. രോഗമുക്തരായവരുടെ എണ്ണം ഇന്ന് അഞ്ച് ലക്ഷം കവിഞ്ഞു. 5,15,385 കോവിഡ് -19 രോഗികള്ക്കാണ് ഇതുവരെ രോഗം ഭേദമായത്. നിലവിലെ കോവിഡ് രോഗികളുടെ എണ്ണത്തേക്കാള് 2,31,978 പേര്ക്കാണ് അധികമായി രോഗമുക്തി നേടാനായത്.
ഇതോടെ രാജ്യത്തെ രോഗ മുക്തി നിരക്ക് 62.78% ആയി ഉയര്ന്നു. കഴിഞ്ഞ 24 മണിക്കൂറിനുള്ളില് 19,870 രോഗികളാണ് സുഖം പ്രാപിച്ചതിനെ തുടര്ന്ന് ആശുപത്രി വിട്ടത്.
രാജ്യത്ത് നിലവില് 2,83,407 കോവിഡ് രോഗികളാണ് ചികില്സയിലുള്ളത്. അതീവ ഗുരുതര വിഭാഗത്തില് പെടുന്നവര്ക്ക് കേന്ദ്ര, സംസ്ഥാന സര്ക്കാര് ആശുപത്രികളിലും രോഗലക്ഷണങ്ങളുള്ളവര്ക്ക് വീടുകളിലോ നിരീക്ഷണ കേന്ദ്രങ്ങളിലോ ചികില്സ നല്കി വരുന്നുണ്ട്.
രോഗവ്യാപനത്തിന്റെ പശ്ചാത്തലത്തില് രജിസ്റ്റര് ചെയ്ത എല്ലാ മെഡിക്കല് പ്രാക്ടീഷണര്മാര്ക്കും കോവിഡ് പരിശോധന നടത്താന് സര്ക്കാര് അനുമതി നല്കിയിട്ടുണ്ട്. ആര്.ടി. പി.സി.ആര് പരിശോധനക്ക് പുറമെ റാപ്പിഡ് ആന്റിജന് പരിശോധന കൂടി നടത്താനും തീരുമാനിച്ചിട്ടുണ്ട്. ഇത് കോവിഡ് പരിശോധനകളുടെ എണ്ണം വര്ധപ്പിക്കുന്നതിന് സഹായകമായി. രാജ്യത്തെ 1180 ലാബുകളിലൂടെ ഇതുവരെ 1,13,07,002 സാമ്പിളുകള് പരിശോധിച്ചു. ഇതു റെക്കോര്ഡാണ്. പൊതുമേഖലയിലെ കോവിഡ് പരിശോധനാ ലാബുകളുടെ എണ്ണം 841 ലാബുകളായും സ്വകാര്യലാബുകളുടെ എണ്ണവും 339 ആയും വര്ധിപ്പിച്ചു. പ്രതിദിന പരിശോധനയിലും വര്ധനയുണ്ട്. 2,82,511 സാമ്പിളുകളാണ് ഇന്നലെ പരിശോധിച്ചത്. രാജ്യത്ത് ദശലക്ഷപരിശോധന നിരക്ക് 8193 ആണ്.
റിയല് ടൈം ആര്.ടി പി.സി.ആര് അടിസ്ഥാനമാക്കിയുള്ള ടെസ്റ്റിംഗ് ലാബുകള്: 620 
ട്രൂനാറ്റ് അടിസ്ഥാനമാക്കിയുള്ള ടെസ്റ്റിംഗ് ലാബുകള്: 463 
സി.ബി.എന്.എ.എ.ടി അടിസ്ഥാനമാക്കിയുള്ള ടെസ്റ്റിംഗ് ലാബുകള്: 97 
കോവിഡ് 19 നെ കുറിച്ചുള്ള സാങ്കേതിക പ്രശ്നങ്ങള്, മാര്ഗ്ഗനിര്ദ്ദേശങ്ങള്, എന്നിവയെക്കുറിച്ചുള്ള ആധികാരികവും ഏറ്റവും പുതിയതുമായ വിവരങ്ങള്ക്ക് https://www.mohfw.gov.in/, @MoHFW_INDIA എന്നിവ സന്ദര്ശിക്കുക.
കോവിഡ് 19 മായി ബന്ധപ്പെട്ട സാങ്കേതിക സംശയങ്ങള്ക്ക് technquery.covid19[at]gov[dot]in എന്ന വിലാസത്തിലും മറ്റ് സംശയങ്ങള്ക്ക് ncov2019[at]gov[dot]in ലും @CovidIndiaSeva ലും ഇമെയില് ചെയ്യാവുന്നതാണ്.
കോവിഡ് 19 നെക്കുറിച്ചുള്ള സംശയങ്ങള് ദൂരീകരിക്കാൻ ആരോഗ്യ, കുടുംബക്ഷേമ മന്ത്രാലയ ഹെല്പ്പ്ലൈന് നമ്പറായ +91-11-23978046 ലും അല്ലെങ്കില് 1075 എന്ന നമ്പറിലും ബന്ധപ്പെടാവുന്നതാണ്. സംസ്ഥാനങ്ങളിലെയും/കേന്ദ്രഭരണ പ്രദേശങ്ങളിലെയും കോവിഡ് 19 നുമായി ബന്ധപ്പെട്ട ഹെല്പ്പ്ലൈന് നമ്പറുകള് https://www.mohfw.gov.in/pdf/coronvavirushelplinenumber.pdf ല് ലഭ്യമാണ്.
(
ധനകാര്യ മന്ത്രാലയം
പ്രധാന തുറമുഖങ്ങളുടെ പ്രവർത്തനം പൊതു സ്വകാര്യ പങ്കാളിത്ത രീതിയിലേക്ക്
(ന്യൂഡൽഹി, ഫെബ്രുവരി 01, 2021
പൊതു സ്വകാര്യ പങ്കാളിത്തത്തോടെയുള്ള 2,000 കോടിയിലധികം രൂപയുടെ ഏഴ് പദ്ധതികൾ പ്രധാന തുറമുഖങ്ങളുടെ പ്രവർത്തന പുരോഗതിക്കായി 21-22 സാമ്പത്തിക വർഷത്തിൽ നടപ്പാക്കുമെന്ന് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ ഇന്ന് പാർലമെന്റിൽ അവതരിപ്പിച്ച 2021-22 ലെ പൊതു ബജറ്റിൽ പ്രഖ്യാപിച്ചു.
പ്രധാന തുറമുഖങ്ങൾ അവയുടെ പ്രവർത്തനങ്ങൾ സ്വയം കൈകാര്യം ചെയ്യുന്നതിനു പകരം ഒരു സ്വകാര്യ പങ്കാളി അവർക്കായി കൈകാര്യം ചെയ്യുന്ന ഒരു രീതിയിലേക്ക് മാറുമെന്ന് അവർ പറഞ്ഞു.
അടുത്ത 5 വർഷത്തേക്ക് ഇന്ത്യയിൽ വ്യാപാര കപ്പലുകളുടെ രെജിസ്ട്രേഷൻ പ്രോത്സാഹിപ്പിക്കുന്നതിന്, കേന്ദ്ര മന്ത്രാലയങ്ങളും കേന്ദ്ര പൊതുമേഖലാ സ്ഥാപനങ്ങളും ചേർന്ന് ക്ഷണിക്കുന്ന ആഗോള ടെൻഡറുകളിൽ ഇന്ത്യൻ ഷിപ്പിംഗ് കമ്പനികൾക്ക് 1624 കോടി രൂപയുടെ 'സബ്സിഡി സപ്പോർട്ട് സ്കീം' അനുവദിക്കാനും ശ്രീമതി നിർമ്മല സീതാരാമൻ ബജറ്റിൽ നിർദ്ദേശിച്ചു. 2024 ഓടെ കപ്പൽ റീസൈക്ലിംഗ് ശേഷി 4.5 മില്യൺ എൽ.ഡി.ടി.യുടെ ഇരട്ടിയാക്കാനും നിർദ്ദേശമുണ്ട്.
റോഡ് ഗതാഗത, ഹൈവേ മന്ത്രാലയം
E12 & E15 ഇന്ധനങ്ങളിൽ നിന്നും അനുവദനീയമായ മാലിന്യ ബഹിർഗമനം സംബന്ധിച്ച വിജ്ഞാപനം
ന്യൂഡൽഹി, ഒക്ടോബർ 13, 2021
കേന്ദ്ര ഉപരിതല ഗതാഗത-ഹൈവേ മന്ത്രാലയം 2021 ഒക്ടോബർ 11-ന് പുറപ്പെടുവിച്ച ജിഎസ്ആർ 728  പ്രകാരം E12 , E15  ഇന്ധനങ്ങളിൽ നിന്നും അനുവദനീയമായ മാലിന്യ ബഹിർഗമനം  സംബന്ധിച്ച വിജ്ഞാപനം പുറത്തിറക്കി.
നിര്ദ്ധിഷ്ട മാനദണ്ഡങ്ങൾ പാലിച്ചുകൊണ്ടുള്ള, E12 & E15 ഇന്ധനങ്ങൾ ഉപയോഗിക്കുന്ന വാഹനങ്ങൾക്ക്, രൂപം നൽകാൻ രാജ്യത്തെ വാഹന നിർമാണ മേഖലയെ ഇത് പ്രാപ്തമാക്കും.
വിജ്ഞാപനം കാണാൻ ഇവിടെ ക്ലിക്ക് ചെയ്യുക: https://static.pib.gov.in/WriteReadData/specificdocs/documents/2021/oct/doc2021101311.pdf
RRTN/SKY
(Visitor Counter : 146
രാജ്യരക്ഷാ മന്ത്രാലയം
കാർഗിൽ വിജയ് ദിവസിൽ പ്രതിരോധ മന്ത്രി ശ്രീ രാജ്നാഥ് സിംഗ് രക്ത സാക്ഷികളായ വീരയോദ്ധാക്കൾക്കു ദേശീയ യുദ്ധസ്മാരകത്തിൽ ആദരാഞ്ജലി അർപ്പിച്ചു
.
ന്യൂ ഡൽഹി:26 , ജൂലായ് 2021
കാർഗിൽ വിജയ് ദിവസിന്റെ 22-ാം വാർഷികത്തോടനുബന്ധിച്ച് ജൂലായ് 26 നു ന്യൂ ഡൽഹിയിലെ ദേശീയ യുദ്ധസ്മാരകത്തിൽ നടന്ന ചടങ്ങിൽ രക്തസാ ക്ഷികളായ വീര ജവാന്മാർക്ക് പ്രതിരോധ മന്ത്രി ശ്രീ രാജ്നാഥ് സിംഗ് ആദരാഞ്ജലികൾ അർപ്പിച്ചു. കാർഗിൽ സങ്കർഷം എന്നറിയപ്പെടുന്ന 1999 ലെ ഓപ്പറേഷൻ വിജയിൽ ഇന്ത്യ നേടിയ വിജയത്തിനിടെ രാജ്യത്തിനു വേണ്ടി ജീവത്യാഗം ചെയ്യേണ്ടിവന്ന ധീര സൈനികർക്കുള്ള ആദരവായി അദ്ദേഹം പുഷ്പചക്രം അർപ്പിച്ചു. ദേശീയ യുദ്ധ സ്മാരകത്തിലെ സന്ദർശകപുസ്തകത്തിലെ തന്റെ സന്ദേശത്തിൽ, കാർഗിൽ പോരാട്ടത്തിന്റെ വീരജവാന്മാരുടെ ധീരത ശ്രീ രാജ്നാഥ് സിംഗ് അനുസ്മരിച്ചു. ഇന്ത്യൻ സായുധ സേനയിലെ ധീരരായ സൈനികർ നടത്തിയ ത്യാഗം രാഷ്ട്രം ഒരിക്കലും മറക്കില്ലെന്ന് പറഞ്ഞു. രാഷ്ട്രം അവരുടെ ധൈര്യത്തിന് എല്ലായ്പ്പോഴും കടപ്പെട്ടിരിക്കുമെന്നും അവരുടെ ധീരത നാം പിന്തുടരുമെന്നും അദ്ദേഹം കൂട്ടിച്ചേർത്തു., ധീരരായ സൈനികരുടെ പരമമായ ത്യാഗം വരും തലമുറകളെ പ്രചോദിപ്പിക്കുമെന്ന് പ്രതിരോധ മന്ത്രി പിന്നീട് ട്വിറ്ററിൽ കുറിച്ചു. ധീരരായ ഇന്ത്യൻ സൈനികരുടെ വീര്യത്തിനും ത്യാഗത്തിനും അഭിവാദ്യം അർപ്പിച്ചുകൊണ്ടുള്ള ഒരു വീഡിയോ സന്ദേശവും ശ്രീ രാജ്നാഥ് സിംഗ് ട്വിറ്ററിൽ പങ്കുവച്ചു.
IE
(Visitor Counter : 131
പ്രധാനമന്ത്രിയുടെ ഓഫീസ്
രണ്ടാമത് ആഗോള കോവിഡ് വെര്ച്വല് ഉച്ചകോടിയുടെ ഉദ്ഘാടന സമ്മേളനത്തില് പ്രധാനമന്ത്രി നടത്തിയ പ്രസംഗം
പ്രസിഡന്റ് ബൈഡന്
വൈസ് പ്രസിഡന്റ് ഹാരിസ്
ബഹുമാന്യരേ,
നമസ്കാരം!
കോവിഡ് മഹാമാരി ജനജീവിതത്തെയും വിതരണശൃംഖലയേയും ദോഷകരമായി ബാധിക്കുകയും ആഗോള സമൂഹങ്ങളുടെ സഹനശക്തി പരീക്ഷിക്കുകയും ചെയ്യുന്നത് തുടരുകയാണ്. ഇന്ത്യയില് ഞങ്ങള് ഈ മഹാമാരിക്കെതിരെ ജനകേന്ദ്രീകൃത തന്ത്രം നടപ്പിലാക്കിയിരിക്കുന്നു. ഞങ്ങള് ഈ വര്ഷം ആരോഗ്യരംഗത്തിനായി ബജറ്റില് ഏറ്റവും ഉയര്ന്ന തുക നിക്കിവച്ചിരിക്കുന്നു.
ആഗോളതലത്തിലെ ഏറ്റവും വലിയ വാക്സിന് വിതരണ പരിപാടിയാണ് ഞങ്ങളുടേത്. രാജ്യത്തെ പ്രായപൂര്ത്തിയായവരില് 90 ശതമാനത്തിനും 50 ദശലക്ഷം കുട്ടികള്ക്കും ഞങ്ങള് വാക്സിന് നല്കിക്കഴിഞ്ഞു. ലോകാരോഗ്യ സംഘടനയുടെ അംഗീകാരമുള്ള നാല് വാക്സിനുകള് വികസിപ്പിച്ച ഇന്ത്യക്ക് ഈ വര്ഷം 5 ബില്യണ് ഡോസുകള് ഉല്പാദിപ്പിക്കാനുള്ള ശേഷിയുമുണ്ട്.
കോവാക്സ് വഴി 98 രാജ്യങ്ങള്ക്ക് 200 ദശലക്ഷത്തിലധികം ഡോസുകള് ഞങ്ങള് വിതരണം ചെയ്തു. പരിശോധന, ചികിത്സ, വിവരവിശകലനം എന്നിവയ്ക്കായി കോവിഡുമായി ബന്ധപ്പെട്ട കുറഞ്ഞ ചെലവിലുള്ള സാങ്കേതിക വിദ്യകള് ഇന്ത്യ വികസിപ്പിച്ചു ഈ സാങ്കേതികവിദ്യ ഞങ്ങള് മറ്റു രാജ്യങ്ങളുമായി പങ്കിടാമെന്ന് വാഗ്ദാനം ചെയ്തിട്ടുണ്ട്.
വൈറസിനെ സംബന്ധിച്ച ആഗോള ഡാറ്റാബേസിലേക്ക് ഇന്ത്യയുടെ ജെനോമിക്സ് കണ്സോര്ഷ്യം നിര്ണായക സംഭാവന നല്കിയിരിക്കുന്നു. ഞങ്ങളുടെ അയല്രാജ്യങ്ങളുമായി ഈ ശൃംഖല വ്യാപിപ്പിക്കുമെന്ന വിവരം ഞാന് സന്തോഷത്തോടെ നിങ്ങളുമായി പങ്ക് വയ്ക്കുന്നു.
ഇന്ത്യയില് കോവിഡ് 19നെതിരായ പോരാട്ടത്തിലും രോഗപ്രതിരോധ ശേഷി വര്ധിപ്പിക്കാനും നിരവധി ജീവനുകള് രക്ഷിക്കാനും ഞങ്ങള് പരമ്പരാഗത മരുന്നുകള് വ്യാപകമായി ഉപയോഗപ്പെടുത്തി.
ഞങ്ങളുടെ ഈ പാരമ്പര്യ ചികിത്സാ രീതി ലോകത്തിനാകെ ലഭ്യമാക്കുക എന്ന ലക്ഷ്യത്തോടെ ഞങ്ങള് കഴിഞ്ഞ മാസം ''പരമ്പരാഗത മരുന്നുകള്ക്കുള്ള ലോകാരോഗ്യ സംഘടന കേന്ദ്ര''ത്തിന്റെ ശിലാസ്ഥാപനം നടത്തി.
ബഹുമാന്യരേ,
ഭാവിയില് വരാനിരിക്കുന്ന ആരോഗ്യ രംഗത്തെ വെല്ലുവിളികളെ നേരിടുന്നതിന് ആഗോളതലത്തില് കൂട്ടായ ശ്രമങ്ങള് ആവശ്യമാണെന്ന കാര്യം വ്യക്തമാണ്. നാം കുറ്റമറ്റ ആഗോള വിതരണശൃംഖല സൃഷ്ടിക്കുകയും വാക്സിനുകള്ക്കും മരുന്നുകള്ക്കും എല്ലാവര്ക്കും തുല്യ അവസരം നല്കുകയും വേണം.
ഡബ്ല്യുഎച്ച്ഒയുടെ നിയമങ്ങള്, പ്രത്യേകിച്ച് 'ട്രിപ്സ്' പോലുള്ളവ കൂടുതല് ലളിതമാക്കേണ്ടതുണ്ട്. ആഗോളതലത്തില് ആരോഗ്യരംഗം കൂടുതല് ഘടനാപരവും കുറ്റമറ്റതുമാക്കുന്നതിന് ലോകാരോഗ്യ സംഘടന കരുത്താര്ജിക്കുകയും പരിഷ്കരിക്കപ്പെടുകയും ചെയ്യേണ്ടതുണ്ട്.
വിതരണശൃംഖലകള് സുസ്ഥിരവും സുതാര്യവുമാക്കി നിലനിര്ത്തുന്നതിന് ചികിത്സകള്ക്കും വാക്സിനുകള്ക്കുമുള്ള അംഗീകാര നടപടികള് വേഗത്തിലാക്കാനും ഞങ്ങള് ലോകാരോഗ്യസംഘടനയോട് അഭ്യര്ത്ഥിക്കുന്നു. ആഗോള സമൂഹത്തിലെ ഒരു ഉത്തരവാദിത്തപ്പെട്ട അംഗമെന്ന നിലയില് ഈ ശ്രമങ്ങളില് നിര്ണായക പങ്കുവഹിക്കുന്നതിന് ഇന്ത്യ സജ്ജമാണ്.
നന്ദി.
വളരെയധികം നന്ദി.
-ND-
(
ഉപരാഷ്ട്രപതിയുടെ കാര്യാലയം
കേന്ദ്രമന്ത്രിമാര് ഉപരാഷ്ട്രപതിയുമായി കൂടിക്കാഴ്ച നടത്തി
പുതിയതായി സ്ഥാനമേറ്റ കേന്ദ്രമന്ത്രിമാര് ഉപരാഷ്ട്രപതി ശ്രീ എം. വെങ്കയ്യ നായിഡുവുമായി കൂടിക്കാഴ്ച നടത്തി. കേന്ദ്ര ഹൗസിങ്ങ്, നഗരകാര്യ സഹമന്ത്രി ശ്രീ ഹര്ദീപ് സിങ്ങ് പുരി, കേന്ദ്ര സാമൂഹികനീതി, ശാക്തീകരണ മന്ത്രി ശ്രീ തവര് ചന്ദ് ഗെലോട്ട്, കേന്ദ്ര റെയില്വേ, വാണിജ്യ, വ്യവസായ മന്ത്രി ശ്രീ പീയുഷ് ഗോയല്, കേന്ദ്ര മൃഗസംരക്ഷണ മന്ത്രി ശ്രീ ഗിരിരാജ് സിങ്ങ്, കേന്ദ്ര വനിത, ശിശു വികസന, ടെക്സ്റ്റൈല്സ് മന്ത്രി ശ്രീമതി സ്മൃതി ഇറാനി എന്നിവരാണ് ഉപരാഷ്ട്രപതിയുമായി കൂടിക്കാഴ്ച നടത്തിയത്. മന്ത്രാലയങ്ങളുടെ പ്രവര്ത്തനങ്ങളെക്കുറിച്ച് മന്ത്രിമാര് ഉപരാഷ്ട്രപതിയെ ധരിപ്പിച്ചു.
IE/AB 
(Visitor Counter : 58
രാജ്യരക്ഷാ മന്ത്രാലയം
SCO രാജ്യങ്ങളുടെ സംയുക്ത സൈനിക പരിശീലനത്തിന്റെ ആറാം പതിപ്പ് "സമാധാനപരമായ ദൗത്യം - 2021" റഷ്യയിലെ ഓറൻബർഗിൽ സമാപിച്ചു
ന്യൂ ഡൽഹി, സെപ്തംബർ 24, 2021
റഷ്യ ആതിഥേയത്വം വഹിച്ച, SCO അംഗരാജ്യങ്ങളുടെ സംയുക്ത സൈനിക പരിശീലനത്തിന്റെ ആറാം പതിപ്പ്, "സമാധാനപരമായ ദൗത്യം - 2021"  ഇന്ന് തെക്കുപടിഞ്ഞാറൻ റഷ്യയിലെ ഒറെൻബർഗിൽ സമാപിച്ചു.
അംഗരാജ്യങ്ങൾ തമ്മിലുള്ള ബന്ധം ഊട്ടിയുറപ്പിക്കുക, ബഹുരാഷ്ട്ര സൈനിക സംഘങ്ങളെ നയിക്കാനുള്ള സൈനിക ഉദ്യോഗസ്ഥരുടെ കഴിവുകൾ വികസിപ്പിക്കുക തുടങ്ങിയവയായിരുന്നു 12 ദിവസത്തെ അഭ്യാസത്തിന്റെ പ്രധാന ലക്ഷ്യങ്ങൾ. കര-വ്യോമസേനകളിൽ നിന്നുള്ള 200 ഉദ്യോഗസ്ഥർ അടങ്ങുന്ന ഇന്ത്യൻ സൈനിക സംഘം പരിശീലനത്തിൽ പങ്കെടുത്തു.
2021 സെപ്റ്റംബർ 14-ന് ആരംഭിച്ച ബഹുരാഷ്ട്ര അഭ്യാസത്തിൽ, SCO അംഗ രാജ്യങ്ങൾ ഭീകരപ്രവര്ത്തനങ്ങളെ നേരിടുന്നതിനുള്ള സംയുകത പരിശീലനത്തിൽ ഏർപ്പെട്ടു. അവസാനത്തെ സംയുകത പരിശീലനത്തിൽ എല്ലാ സൈനിക സംഘങ്ങളും പങ്കെടുത്തു. തന്ത്രപരമായ വൈദഗ്ദ്ധ്യം, ശത്രുവിനെ ചെറുക്കാൻ ഉള്ള കഴിവ്, ഭീകര പ്രവർത്തനങ്ങളെ അടിച്ചമർത്താൻ ഉള്ള ശേഷി എന്നിവ ഇവർ പ്രദർശിപ്പിച്ചു.
SCO അംഗ രാജ്യങ്ങളുടെ ജനറൽ സ്റ്റാഫ് തലവന്മാർ 2021 സെപ്തംബര് 23-ന് നടന്ന അഭ്യാസത്തിന്റെ അവസാന ഘട്ടം പരിശീലനം വീക്ഷിച്ചു. റഷ്യയിൽ ഇപ്പോൾ സന്ദർശനം നടത്തുന്ന ഡിഫൻസ് സ്റ്റാഫ് തലവൻ  ജനറൽ ബിപിൻ റാവത്തും സന്നിഹിതനായിരുന്നു.
RRTN
(Visitor Counter : 168
പ്രധാനമന്ത്രിയുടെ ഓഫീസ്
നേതാജി സുഭാഷ് ചന്ദ്രബോസിന്റെ ശിൽപം പ്രധാനമന്ത്രി ഏറ്റുവാങ്ങി
പ്രധാനമന്ത്രി ശ്രീ നരേന്ദ്ര മോദി ഇന്ന് നേതാജി സുഭാഷ് ചന്ദ്രബോസിന്റെ ശിൽപം ശില്പകലാകാരനായ അരുൺ യോഗിരാജിൽ നിന്ന് ഏറ്റുവാങ്ങി.
പ്രധാനമന്ത്രി ട്വീറ്റ് ചെയ്തു :
“ഇന്ന് അരുൺ യോഗിരാജിനെ കാണാൻ കഴിഞ്ഞതിൽ സന്തോഷം. നേതാജി ബോസിന്റെ അസാധാരണമായ ഈ ശിൽപം പങ്കുവെച്ചതിന് അദ്ദേഹത്തോട് നന്ദിയുണ്ട്.
-ND-
(
ശാസ്ത്ര സാങ്കേതിക മന്ത്രാലയം
രാജ്യത്തെ ആദ്യ കാര്ഡിയോളജി സബ്-സ്പെഷ്യാലിറ്റി പുനഃപരിശോധനാ ക്ലിനിക്കുകള് ശ്രീ ചിത്രയില് ആരംഭിച്ചു
തിരുവനന്തപുരം ശ്രീ ചിത്ര തിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സസ് ആന്ഡ് ടെക്നോളജിയില് കാര്ഡിയോളജി സബ്-സ്പെഷ്യാലിറ്റികള്ക്ക് മാത്രമായി ഉള്ള പുനഃപരിശോധനാ ക്ലിനിക്കുകള് ഡയറക്ടര് ഡോ. അജിത് കുമാര് ഉദ്ഘാടനം ചെയ്തു.
ഇതാദ്യമായാണ് രാജ്യത്ത് കാര്ഡിയോളജി സബ്-സ്പെഷ്യാലിറ്റികള്ക്ക് മാത്രമായി ഉള്ള പുനഃപരിശോധനാ ക്ലിനിക്കുകള്, പൊതുമേഖലാ ആശുപത്രിയില് ആരംഭിക്കുന്നത്.
കോവിഡ് പ്രോട്ടോക്കോള് പ്രകാരമായിരുന്നു ചടങ്ങുകള്.
ഹൃദ്രോഗ ചികിത്സാ വിദഗ്ദ്ധര് മേല്നോട്ടം വഹിക്കുന്ന പുനഃപരിശോധനാ ക്ലിനിക്കുകളില് സമഗ്ര രോഗി പരിചരണവും ക്ലിനിക്കല് ഗവേഷണവും പ്രോത്സാഹിപ്പിക്കും.
ശ്രീ ചിത്ര തിരുനാള് ഇന്സ്റ്റിറ്റ്യൂട്ട് കാര്ഡിയോളജി വിഭാഗത്തില് ഒരു തവണ എങ്കിലും രജിസ്റ്റര് ചെയ്ത രോഗികള്ക്കാണ് ഈ ചികിത്സാ സൗകര്യം ലഭിക്കുക. ആശുപത്രിയില് നേരില് വരാന് പ്രയാസമുള്ളവര്ക്കു ഇ-കണ്സള്ട്ടേഷനുള്ള സൗകര്യവും ലഭ്യമാകും.
(കൂടുതല് വിവരങ്ങള്ക്ക്: 04712524533 / 180 / 415 / 535, ഇമെയില്: sct@sctimst.ac.in
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഒരു രാഷ്ട്രം, ഒരു മാനദണ്ഡം' എന്ന പദ്ധതി ആരംഭിക്കാൻ സമയമായെന്നും ആഗോളതലത്തിൽ മാനദണ്ഡങ്ങൾ രൂപീകരിക്കുന്നതിൽ ഇന്ത്യയെ നേതൃ നിരയിൽ എത്തിക്കേണ്ടതുണ്ട് എന്നും കേന്ദ്ര മന്ത്രി ശ്രീ പീയൂഷ് ഗോയൽ
ബ്യൂറോ ഓഫ് ഇന്ത്യൻ സ്റ്റാൻഡേർഡ് സ് പ്രവർത്തനങ്ങളെ കേന്ദ്ര വാണിജ്യ, വ്യവസായ മന്ത്രി ശ്രീ പിയൂഷ് ഗോയൽ വിലയിരുത്തി
ഗുണമേന്മാ സർട്ടിഫിക്കറ്റ് ലഭിക്കുന്നതിന് വിദേശത്ത് പോകേണ്ടതുണ്ട് എന്ന ചിന്ത ഒരാൾക്കും ഉണ്ടാകരുത്; ഇന്ത്യയിലെ ലാബ് പരിശോധനകൾ ലോകോത്തര നിലവാരത്തിലുള്ളതാകണം; ആധുനിക ഉപകരണങ്ങളും സാങ്കേതിക വിദ്യയും അവിടെ പ്രയോഗിക്കണം; ബി ഐ എസും ഗവൺമെന്റ് ലാബുകളും തമ്മിലുള്ള അന്തരം മുൻഗണന അടിസ്ഥാനമാക്കി പരിശോധിക്കുമെന്നും ശ്രീ പിയൂഷ് ഗോയൽ
ഒരു രാഷ്ട്രം, ഒരു മാനദണ്ഡം' എന്ന പദ്ധതി ആരംഭിക്കാൻ സമയമായെന്നും ആഗോളതലത്തിൽ മാനദണ്ഡങ്ങൾ രൂപീകരിക്കുന്നതിൽ ഇന്ത്യയെ നേതൃ നിരയിൽ എത്തിക്കേണ്ടതുണ്ട് എന്നും കേന്ദ്ര വാണിജ്യ-വ്യവസായ, റെയിൽവേ മന്ത്രി ശ്രീ പീയൂഷ് ഗോയൽ. ബ്യൂറോ ഓഫ് ഇന്ത്യൻ സ്റ്റാൻഡേർഡ്സിന്റെ പ്രവർത്തനങ്ങൾ അവലോകനം ചെയ്യുകയായിരുന്നു അദ്ദേഹം.
ഈ ദേശീയ ദൗത്യത്തിന് കീഴിൽ എല്ലാ ഉല്പാദന-സേവന മേഖലകളെയും ഉൾപ്പെടുത്തുമ്പോൾ, എല്ലാത്തരം പൊതു സംഭരണ, ടെൻഡറിങ് നടപടികൾക്കും ഒരു ദേശീയ ഏക രൂപവും മാനദണ്ഡവും വളരെ പെട്ടെന്ന് തന്നെ സാധ്യമാകുമെന്ന് ശ്രീ ഗോയൽ പറഞ്ഞു. ഉൽപ്പന്നങ്ങൾക്കും സേവനങ്ങൾക്കും ആയി ക്രമീകരിച്ചിരിക്കുന്ന ഗുണനിലവാര മാനദണ്ഡങ്ങളിലൂടെയാണ് ഒരു രാജ്യത്തിന്റെ ശക്തിയും സ്വഭാവവും നിർണയിക്കപ്പെടുന്നത്. ഇന്ത്യയെ സംബന്ധിച്ചിടത്തോളം ഏറ്റവും മികച്ചത് സ്ഥാപിക്കേണ്ട സമയമായിരിക്കുന്നു. ഈ രംഗത്ത് അന്താരാഷ്ട്ര സഹകരണത്തിന് ബിഐഎസ് ശ്രമിക്കണമെന്ന് അദ്ദേഹം പറഞ്ഞു.
ഇന്ത്യയിലെ ലാബ് പരിശോധനകൾ ലോകോത്തര നിലവാരത്തിലുള്ളതാകണമെന്ന് ശ്രീ ഗോയൽ പറഞ്ഞു. ആധുനിക ഉപകരണങ്ങളും സാങ്കേതിക വിദ്യയും അവിടെ പ്രയോഗിക്കണം. ബി ഐ എസും ഗവൺമെന്റ് ലാബുകളും തമ്മിലുള്ള അന്തരം മുൻഗണന അടിസ്ഥാനമാക്കി വിശകലനം ചെയ്യുമെന്ന് ശ്രീ പിയൂഷ് ഗോയൽ പറഞ്ഞു. മാനേജ്മെന്റ് ഭാഷയിൽ അന്തര വിശകലനം എന്നത്, ശേഷിയുള്ളതതോ അല്ലെങ്കിൽ ആവശ്യമുള്ളതോ ആയ പ്രകടനത്തെ യഥാർത്ഥ പ്രകടനവുമായി താരതമ്യം ചെയ്യുന്നതാണ്. വിവിധ പൊതുമേഖലാ സ്ഥാപനങ്ങൾക്കും യൂണിറ്റുകൾക്കും ഏകീകൃതമല്ലാത്ത മാനദണ്ഡങ്ങൾ ആണുള്ളത് എന്ന് ചൂണ്ടിക്കാട്ടിയ അദ്ദേഹം, അവയെല്ലാം സംയോജിപ്പിച്ച് ഒരൊറ്റ ഏകീകൃത രൂപത്തിലേക്ക് മാറ്റാൻ സാധ്യമായത് ചെയ്യണമെന്ന് അഭിപ്രായപ്പെട്ടു. ഒരു രാഷ്ട്രം ഒരു മാനദണ്ഡം എന്ന ദൗത്യത്തിൽ സഹകരിക്കാൻ വ്യവസായ മേഖലയുമായി കൂടുതൽ ചർച്ചകൾ നടത്താൻ അദ്ദേഹം ആവശ്യപ്പെട്ടു. സർട്ടിഫിക്കറ്റ് നൽകുന്നതിനുള്ള നടപടിക്രമങ്ങൾ കഴിവതും ലളിതമാക്കണം എന്നും, ഇരട്ടി ജോലികൾ ഒഴിവാക്കണമെന്നും അദ്ദേഹം പറഞ്ഞു
ഇന്ത്യൻ ഗുണനിലവാര മാനദണ്ഡങ്ങളോട് കൂടിയ പരമാവധി വ്യവസായ ഉൽപ്പന്നങ്ങൾ ഉള്ള ലോകരാഷ്ട്രങ്ങളിൽ ഒന്നാമതെത്താൻ ഇന്ത്യ ശ്രമിക്കണമെന്ന് അദ്ദേഹം പറഞ്ഞു. ഗുണമേന്മാ സർട്ടിഫിക്കറ്റ് ലഭിക്കാൻ വിദേശത്ത് പോകേണ്ടതുണ്ടെന്ന തോന്നൽ ഒരാൾക്കും ഉണ്ടാകരുത്.
ഉപഭോക്തൃ കാര്യ വകുപ്പ്, ബി ഐ എസ് എന്നിവിടങ്ങളിലെ മുതിർന്ന ഉദ്യോഗസ്ഥർ യോഗത്തിൽ പങ്കെടുത്തു. പുരോഗതി ദൃശ്യമായ വിവിധമേഖലകളെ പറ്റിയുള്ള പ്രദർശനം യോഗത്തിൽ ബി ഐ എസ് സംഘടിപ്പിച്ചു.
(Visitor Counter : 110
പ്രധാനമന്ത്രിയുടെ ഓഫീസ്
പ്രശസ്ത മറാത്തി ലാവണി ഗായിക സുലോചന തായ് ചവാന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത മറാത്തി ലാവണി ഗായിക സുലോചന തായ് ചവാന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു;
"മഹാരാഷ്ട്രയുടെ, പ്രത്യേകിച്ച് ലാവണിയുടെ സംസ്കാരത്തെ പ്രോത്സാഹിപ്പിക്കുന്നതിൽ സുലോചന തായ് ചവാന്റെ മഹത്തായ പങ്കും വരും തലമുറകൾ ഓർക്കും. സംഗീതത്തിലും നാടകത്തിലും അവർ അഭിനിവേശമുള്ളവരായിരുന്നു. അവരുടെ വിയോഗത്തിൽ വേദനിച്ചു. അവരുടെ കുടുംബത്തിനും ആരാധകരോടും അനുശോചനം."
--ND--
The coming generations will remember Sulochana Tai Chavan for her monumental role in promoting the culture of Maharashtra, especially Lavani. She was also passionate about music and theatre. Pained by her demise. Condolences to her family and admirers. Om Shanti.
— Narendra Modi  December 10, 2022
കോര്പ്പറേറ്റ്കാര്യ മന്ത്രാലയം
2013 ലെ കമ്പനി നിയമത്തിലെ ശിക്ഷാ വ്യവസ്ഥകള് അവലോകനം ചെയ്ത സമിതി ധനമന്ത്രിക്ക് അന്തിമ റിപ്പോര്ട്ട് സമര്പ്പിച്ചു
2013 ലെ കമ്പനി നിയമത്തിന്റെ ഫലപ്രദമായ നടത്തിപ്പിന് ആവശ്യമായ നിര്ദ്ദേശങ്ങള് സമര്പ്പിക്കാന് കേന്ദ്ര ഗവണ്മെന്റ് കഴിഞ്ഞ മാസം രൂപീകരിച്ച സമിതി കേന്ദ്ര ധനകാര്യ മന്ത്രി ശ്രീ. അരുണ് ജെയ്റ്റിലിക്ക് അന്തിമ റിപ്പോര്ട്ട് സമര്പ്പിച്ചു. നിയമത്തിലെ ശിക്ഷാ വ്യവസ്ഥകള് സമഗ്രമായി അവലോകനം ചെയ്ത കോര്പ്പറേറ്റ്കാര്യ മന്ത്രാലയ സെക്രട്ടറി ശ്രീ. ഇന്ജെതി ശ്രീനിവാസന്റെ അദ്ധ്യക്ഷതയിലുള്ള സമിതി നിരവധി ശുപാര്ശകളാണ് റിപ്പോര്ട്ടില് ഉള്പ്പെടുത്തിയിട്ടുള്ളത്. മൊത്തം എട്ട് വിഭാഗങ്ങളില് ഉള്പ്പെടുത്തിയിട്ടുള്ള കുറ്റകൃത്യങ്ങളില് ഗുരുതര സ്വഭാവമുള്ള ആറ് വിഭാഗങ്ങള് നിലനിറുത്തണമെന്നും, സാങ്കേതികവും നടപടിക്രമങ്ങളിലെ പാളിച്ചകളില് നിന്നും മറ്റും സംഭവിക്കുന്ന വീഴ്ചകള് അടങ്ങുന്ന രണ്ട് വിഭാഗങ്ങളിലെ കുറ്റകൃത്യങ്ങളെ ലഭ്യമായ വസ്തുതകളുടെ അടിസ്ഥാനത്തില് മന്ത്രാലയത്തില് തന്നെ തീര്പ്പാക്കേണ്ടതാണെന്നും ശുപാര്ശ ചെയ്തിട്ടുണ്ട്. ദേശീയ കമ്പനി നിയമ ട്രിബ്യൂണലില് കോമ്പൗണ്ടിംഗ് കേസുകള് കെട്ടി കിടക്കുന്നത് കുറയ്ക്കാനും ശുപാര്ശയുണ്ട്. കോര്പ്പറേറ്റ് ഭരണം കൂടുതല് സുതാര്യമാക്കുന്നതിനും, നിക്ഷേപകരുടെ താല്പര്യങ്ങള് മെച്ചപ്പെട്ട രീതിയില് സംരക്ഷിക്കുന്നതിനുമുള്ള ശുപാര്ശകളും റിപ്പോര്ട്ടിലുണ്ട്.
(ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ് : ഏറ്റവും പുതിയ വിവരങ്ങൾ
രാജ്യവ്യാപകമായ പ്രതിരോധ കുത്തിവയ്പ്പ് യജ്ഞത്തിന് കീഴിൽ ഇതുവരെ 220.13 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 56,997 ഡോസുകൾ നൽകി
ഇന്ത്യയിലെ സജീവ കേസുകളുടെ എണ്ണം നിലവിൽ 2,509 ആണ്
സജീവ കേസുകൾ 0.01% ആണ്
രോഗമുക്തി നിരക്ക് നിലവിൽ 98.8% ആണ്
കഴിഞ്ഞ 24 മണിക്കൂറിനുള്ളിൽ 204 പേർക്ക് രോഗമുക്തി, മൊത്തം രോഗമുക്തരുടെ എണ്ണം 4,41,46,534 ആയി ഉയർന്നു
കഴിഞ്ഞ 24 മണിക്കൂറിനുള്ളിൽ 214 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ഇതുവരെ നടത്തിയ മൊത്തം പരിശോധന 91.19 കോടി; കഴിഞ്ഞ 24 മണിക്കൂറിനുള്ളിൽ 1,88,768 പരിശോധന നടത്തി.
(--ND--
മന്ത്രിസഭ
സാർവദേശീയ തപാൽ യൂണിയന്റെ  മേഖലാ ഓഫീസ് ന്യൂഡൽഹിയിൽ സ്ഥാപിക്കുന്നതിനു കേന്ദ്ര മന്ത്രിസഭാംഗീകാരം
സാർവദേശീയ തപാൽ യൂണിയന്റെ  മേഖലാ ഓഫീസ് ന്യൂഡൽഹിയിൽ സ്ഥാപിക്കുന്നതിനു കേന്ദ്ര മന്ത്രിസഭയുടെ അംഗീകാരം. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗമാണ് ഇക്കാര്യത്തിന് അംഗീകാരമേകിയത്. യുപിയുവുമായി കരാറിലേർപ്പെട്ട്, യൂണിയന്റെ വികസന സഹകരണവും സഹായപ്രവർത്തനങ്ങളും ഏറ്റെടുക്കുന്നതിനാണു യുപിയു മേഖലാ ഓഫീസ് ന്യൂഡൽഹിയിൽ സ്ഥാപിക്കുന്നത്.
ദക്ഷിണ-ദക്ഷിണ, ത്രികോണ സഹകരണത്തിന് ഊന്നൽ നൽകി തപാൽ മേഖലയിലെ ബഹുമുഖ സംഘടനകളിൽ സജീവ പങ്കു വഹിക്കാൻ ഈ അംഗീകാരം ഇന്ത്യയെ പ്രാപ്തമാക്കും. യുപിയുവിന്റെ മേഖലാ ഓഫീസിനായി ഫീൽഡ് പ്രോജക്ട് വിദഗ്ദ്ധനെയും ജീവനക്കാരെയും ഓഫീസ് സംവിധാനവും ഇന്ത്യ നൽകും. ശേഷി വർധിപ്പിക്കലും പരിശീലനവും, തപാൽ സേവനങ്ങളുടെ കാര്യക്ഷമതയും ഗുണനിലവാരവും മെച്ചപ്പെടുത്തൽ, തപാൽ സാങ്കേതിക വിദ്യയുടെ വർധന, ഇ-കൊമേഴ്സ്, വ്യാപാര പ്രോത്സാഹനം തുടങ്ങിയവയെക്കുറിച്ചുള്ള പ്രോജക്ടുകൾ യുപിയുവുമായി ഏകോപിപ്പിച്ച് ഈ ഓഫീസ് ഈ മേഖലയ്ക്കായി തയ്യാറാക്കി നടപ്പാക്കും.
ഇന്ത്യയുടെ നയതന്ത്ര അടിത്തറ വിപുലീകരിക്കാനും മറ്റു രാജ്യങ്ങളുമായുള്ള ബന്ധം ശക്തിപ്പെടുത്താനും ഈ സംരംഭം സഹായിക്കും; പ്രത്യേകിച്ച് ഏഷ്യ-പസഫിക് മേഖലയിൽ. ആഗോള തപാൽ വേദികളിൽ ഇന്ത്യയുടെ സാന്നിധ്യം വർധിപ്പിക്കുന്നതിനും സംരംഭം സഹായകമാകും.
--ND--
(
PIB Headquarters
പെൻഷൻ പരാതി പരിഹാര യോഗം
ഐസിഎആറിന് കീഴിലുള്ള കേന്ദ്ര സമുദ്രമത്സ്യ ഗവേഷണ സ്ഥാപനം , സെൻട്രൽ ഇൻസ്റ്റിറ്റ്യൂട്ട് ഓഫ് ഫിഷറീസ് ടെക്നോളജി  സെൻട്രൽ ട്യൂബർ ക്രോപ്സ് റിസർച്ച് ഇൻസ്റ്റിറ്റ്യൂട്ട്  എന്നീ സ്ഥാപനങ്ങളിൽ നിന്ന് വിരമിച്ചവരുടെ പെൻഷൻ സംബന്ധമായ പരാതി പരിഹാര യോഗം ഈ മാസം 22ന് രാവിലെ 10.30ന് സിഎംഎഫ്ആർഐയിൽ നടക്കും. പെൻഷൻ സംബന്ധമായ പരാതി നിവാരണത്തിന് ബന്ധപ്പെട്ട ബാങ്ക്, സ്ഥാപന പ്രതിനിധികൾ യോഗത്തിൽ സംബന്ധിക്കും. പരാതികളുള്ള പെൻഷൻകാർ അവസരം വിനിയോഗിക്കണമെന്ന് സിഎംഎഫ്ആർഐ ചീഫ് ഫിനാൻസ് ആന്റ് അക്കൗണ്ട്സ് ഓഫീസർ അറിയിച്ചു.
(Visitor Counter : 11
മന്ത്രിസഭ
ആരോഗ്യ ഗവേഷണ രംഗത്ത് ഇന്ത്യയും മ്യാൻമറും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , മ്യാൻമർ ആരോഗ്യ, കായിക മന്ത്രാലയം, മെഡിക്കൽ റിസർച്ച് ഡിപ്പാർട്ട്മെന്റ്  എന്നിവ തമ്മിൽ 2020 ഫെബ്രുവരിയിൽ ന്യൂഡൽഹിയിൽ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
പരസ്പര ഗവേഷണ വിഷയങ്ങളിൽ ആരോഗ്യകരമായ ഗവേഷണ ബന്ധം വളർത്തിയെടുക്കുക എന്നതാണ് ഈ ധാരണാപത്രത്തി ന്റെ ലക്ഷ്യം. പ്രധാന ലക്ഷ്യങ്ങൾ ഇവയാണ്:
എ. പകർച്ചവ്യാധികൾ ഇല്ലാതാക്കുക 
ബി. ഉയർന്നുവരുന്ന, വൈറൽ അണുബാധകളുടെ നെറ്റ്വർക്ക് പ്ലാറ്റ്ഫോമിന്റെ വികസനം
സി. ഗവേഷണ രീതിശാസ്ത്രം, മാനേജ്മെന്റ്, ക്ലിനിക്കൽ ട്രയലുകൾ, നൈതികത മുതലായവയിൽ പരിശീലനം / ശേഷി വർദ്ധിപ്പിക്കൽ.
ഡി. നിയന്ത്രണ സംവിധാനങ്ങളുടെ അനുരഞ്ജനം
അതതു ലഭ്യമായ ഫണ്ടുകൾ അനുസരിച്ച് ശില്പശാലകൾ / മീറ്റിംഗുകൾ, ഗവേഷണ പ്രോജക്ടുകൾ എന്നിവയ്ക്കുള്ള ഫണ്ടുകളുടെ പ്രതിബദ്ധത സമയാസമയങ്ങളിൽ തീരുമാനിക്കും. ഓരോ സ്ഥാപനത്തിൽ നിന്നുമുള്ള പ്രതിനിധികൾ ഉൾപ്പെടുന്ന ഒരു സംയുക്ത വർക്കിംഗ് ഗ്രൂപ്പ്  സ്ഥാപിക്കും. ജെഡബ്ല്യുജി സെഷനുകൾ ഇന്ത്യയിലും മ്യാൻമറിലും നടക്കും. വിസ പ്രവേശനം, താമസം, ആരോഗ്യ ഇൻഷുറൻസ്, ജെഡബ്ല്യുജി അംഗങ്ങളുടെ പ്രാദേശിക ഗതാഗതം എന്നിവയുൾപ്പെടെയുള്ള യാത്രയുമായി ബന്ധപ്പെട്ട ചെലവുകൾ അയയ്ക്കുന്ന കക്ഷി വഹിക്കും, അതേസമയം ജെഡബ്ല്യുജി യോഗങ്ങളുടെ സംഘടനാ ചെലവുകൾ ആതിഥേയ രാജ്യം വഹിക്കും.
വാര്ത്താവിതരണ പ്രക്ഷേപണ മന്ത്രാലയം
ഫീച്ചര് ഫിലിം നിര്മ്മാണത്തിന് എന് എഫ് ഡി സി അപേക്ഷ ക്ഷണിച്ചു
വാര്ത്താ വിനിമയ പ്രക്ഷേപണ മന്ത്രാലയത്തിന് കീഴിലുള്ള ദേശീയ ചലചിത്ര വികസന കോര്പ്പറേഷന്  'വിവിധ ഇന്ത്യന് ഭാഷകളിലുള്ള സിനിമകളുടെ നിര്മ്മാണം' എന്ന തലക്കെട്ടില് ഫീച്ചര് ഫിലിമുകളുടെ നിര്മ്മാണം/സഹനിര്മ്മാണത്തിന് ധനസഹായത്തിനുള്ള അപേക്ഷ ക്ഷണിച്ചു. അപേക്ഷ 2022 ജനുവരി 31 നകം ലഭിച്ചിരിക്കണം. ഔദ്യോഗിക വെബ്സൈറ്റായ https://nfdcindia.com/apply-now/ സന്ദര്ശിച്ച് അപേക്ഷക്കാവശ്യമായ നിര്മ്മാണ മാര്ഗ്ഗനിര്ദ്ദേശങ്ങള് പരിശോധിക്കാം.
പൂര്ണ്ണമായ അപേക്ഷ ഹാര്ഡ് കോപ്പി സഹിതം ദേശീയ ചലചിത്ര വികസന കോര്പ്പറേഷന്റെ മുംബൈ ഓഫീസ്, ആറാം നില, ഡിസ്കവറി ഓഫ് ഇന്ത്യ ബില്ഡിംഗ്, ഡോ. ആനി ബസന്റ് റോഡ്, നെഹ്റു സെന്റര്, വേര്ലി, മുംബൈ - 400 018 എന്ന വിലാസത്തില് അയക്കണം. അല്ലെങ്കില് https://www.nfdcindia.com/contact-us/ എന്ന വെബ്സൈറ്റ് സന്ദര്ശിച്ച്, വിലാസം കണ്ടെത്തി, ന്യൂ ഡല്ഹി, കൊല്ക്കത്ത, ചെന്നൈ എന്നിവിടങ്ങളിലുള്ള റീജിയണല് ഓഫീസിലേക്കോ, തിരുവനന്തപുരം ബ്രാഞ്ചിലേക്കോ അപേക്ഷിക്കാം. അടിയന്തിര സംശയങ്ങള്ക്ക് 022 66288 288 എന്ന നമ്പറിലും വിളിക്കാം.
കൂടുതല് വിവരങ്ങള്ക്ക് filmproduction@nfdcindia.com എന്ന വെബ്സൈറ്റ് സന്ദര്ശിക്കാം.
(Visitor Counter : 35
നിതി ആയോഗ്
കേരളത്തില് നിന്നുള്ള അഞ്ജു ബിസ്റ്റിനും ആര്ദ്ര ചന്ദ്ര മൗലിക്കും നിതി ആയോഗ് പുരസ്കാരം
രാജ്യത്തിനു മാറ്റംസൃഷ്ടിക്കുന്ന സ്ത്രീകള്ക്കുള്ള പുരസ്കാരമാണ് തിരുവനന്തപുരം-കൊല്ലം സ്വദേശികള് നേടിയത്
ഇന്ത്യയില് മാറ്റംസൃഷ്ടിക്കുന്ന സ്ത്രീകള്ക്കുള്ള പുരസ്കാരങ്ങളുടെ അഞ്ചാം പതിപ്പൊരുക്കി നിതി ആയോഗ്
സ്വാതന്ത്ര്യത്തിന്റെ 75-ാം വാര്ഷികത്തോടനുബന്ധിച്ച് 75 വനിതകളെ ആദരിച്ചു
രാജ്യത്തിനു മാറ്റംസൃഷ്ടിക്കുന്ന സ്ത്രീകള്ക്കുള്ള നിതി ആയോഗിന്റെ പുരസ്കാരം നേടിയ 75 പേരില് കേരളത്തില് നിന്ന് രണ്ടുപേര് ഉള്പ്പെട്ടു. അമൃത സെര്വെയുടെ അഞ്ജു ബിസ്റ്റും  എയ്ക ബയോകെമിക്കല്സ് പ്രൈവറ്റ് ലിമിറ്റഡിന്റെ ആര്ദ്ര ചന്ദ്ര മൗലിയുമാണ് പുരസ്കാരം സ്വന്തമാക്കിയത്.
'കരുത്തുറ്റതും കഴിവുറ്റതുമായ ഭാരതത്തിലേക്ക്' രാജ്യത്തെ മാറ്റിയെടുക്കുന്നതില് സ്ത്രീകള് നിര്ണായക പങ്കാണു വഹിക്കുന്നത്. വിവിധരംഗങ്ങളില് ഇത്തരത്തില് സേവനമനുഷ്ഠിക്കുന്ന സ്ത്രീകള്ക്ക് ആദരമര്പ്പിക്കുന്നതിനാണ് നിതി ആയോഗ് പുരസ്കാരം ഏര്പ്പെടുത്തിയത്.
ഈ വര്ഷം രാജ്യം സ്വാതന്ത്ര്യത്തിന്റെ 75-ാം വാര്ഷികം ആഘോഷിക്കുന്ന വേളയില് ഇന്ത്യയുടെ മാറ്റത്തില് സംഭാവനയേകുന്ന 75 സ്ത്രീകളെ നിതി ആയോഗ് ബഹുമതിക്കായി തിരഞ്ഞെടുക്കുകയായിരുന്നു. 
1. അഞ്ജു ബിസ്റ്റ്, കൊല്ലം
അമൃത സെര്വെ 
കാര്ഷികമാലിന്യങ്ങളില് നിന്ന് ഉണ്ടാകുന്ന വാഴനാരില് നിന്ന് പുനരുപയോഗിക്കാവുന്ന ആര്ത്തവ പാഡുകള് ലോകത്ത് ആദ്യമായി നിര്മ്മിച്ചത് അഞ്ജു ബിസ്റ്റും സംഘവുമാണ്. ഒന്നിലധികം അവാര്ഡുകള് നേടിയിട്ടുള്ള സൗഖ്യം റീയൂസബിള് പാഡുകള് ആഗോളതലത്തില് വില്പ്പന നടത്തുകയും ചെയ്തിട്ടുണ്ട്. കയറ്റുമതി ചെയ്യുന്ന അതേ ഉയര്ന്ന നിലവാരമുള്ള പാഡ് ഇന്ത്യയിലെ ഗ്രാമപ്രദേശങ്ങളിലും മിതമായ വിലയ്ക്ക് ലഭ്യമാക്കുകയാണ് അഞ്ജുവിന്റെയും സംഘത്തിന്റെയും ലക്ഷ്യം. ഇതുവരെ വില്പ്പനവഴിയും സൗജന്യമായും 5,00,000-ലധികം പാഡുകള് നല്കിക്കഴിഞ്ഞു. ഇത് പ്രതിവര്ഷം 2000 ടണ്ണിലധികം കാര്ബണ് ഡൈ ഓക്സൈഡ് പുറന്തള്ളുന്നത് തടയാന് സഹായിക്കുന്നു. ആര്ത്തവസംബന്ധമായി ഉപയോഗിക്കുന്ന വസ്തുക്കള് സൃഷ്ടിക്കുന്ന 43,750 ടണ് അജൈവമാലിന്യങ്ങള് ഇല്ലാതാക്കാനും ഇത് സഹായിച്ചു.
സ്ത്രീകള്ക്കും പെണ്കുട്ടികള്ക്കും വാഴനാരുകള് കൊണ്ട് നിര്മ്മിച്ച ഉയര്ന്ന ഗുണനിലവാരമുള്ള ചെലവ് കുറഞ്ഞ ആര്ത്തവ പാഡുകള് അമൃത സെര്വെ നല്കി വരുന്നു.
2. ആര്ദ്ര ചന്ദ്ര മൗലി, തിരുവനന്തപുരം
എയ്ക ബയോകെമിക്കല്സ് പ്രൈവറ്റ് ലിമിറ്റഡ്
(ബയോടെക് എഞ്ചിനീയറും സംരംഭകയും സംരംഭകത്വ ഗവേഷകയുമാണ് തിരുവനന്തപുരം സ്വദേശിയായ ആര്ദ്ര ചന്ദ്ര മൗലി. ഇന്ത്യയിലെ പൂര്ണ്ണമായും സ്ത്രീകളുടെ ഉടമസ്ഥതയിലുള്ള ആദ്യത്തെ പരിസ്ഥിതി ബയോടെക് കമ്പനിയായ എയ്ക ബയോകെമിക്കല്സ് പ്രൈവറ്റ് ലിമിറ്റഡിന്റെ സ്ഥാപകയും മാനേജിംഗ് ഡയറക്ടറുമാണ് ഇവര്. ശാസ്ത്രവും സംരംഭകത്വവും ഈ മേഖലകളില് താല്പ്പര്യമുള്ള എല്ലാവര്ക്കും, പ്രത്യേകിച്ച് സ്ത്രീകള്ക്ക്, ലഭ്യമാക്കുന്നതിന് അവര് ഊന്നല് നല്കുന്നു.
യുസിഎല്ലില് നിന്ന് മാനേജ്മെന്റില് മാസ്റ്റര് ഓഫ് റിസര്ച്ച് ബിരുദവും വാര്വിക്ക് ബിസിനസ് സ്കൂളില് നിന്ന് മാനേജ്മെന്റില് എം.എസ്.സിയും കേരള സര്വകലാശാലയില് നിന്ന് ബയോടെക്നോളജി-ബയോകെമിക്കല് എഞ്ചിനീയറിംഗ് ബിരുദവും ആര്ദ്ര നേടിയിട്ടുണ്ട്.
ഫലപ്രദമായ ഹരിത ഉപയോക്തൃ സൗഹൃദ ഓപ്ഷനുകള് ഉള്പ്പെടുത്താന് എയ്ക ബയോകെമിക്കല്സ് സഹായിക്കുന്നു. ഒപ്പം നഗരകൃഷി, ജലശുദ്ധീകരണം, പുനരുപയോഗം തുടങ്ങിയവയില് ശ്രദ്ധ കേന്ദ്രീകരിക്കുകയും ചെയ്യുന്നു. ഭൂമിയില് മനുഷ്യര് സൃഷ്ടിക്കുന്ന ആഘാതങ്ങള് കുറയ്ക്കാനുള്ള ശ്രദ്ധേയമായ നടപടികളും ചെയ്തുവരുന്നു.
കൃഷി മന്ത്രാലയം
കൃഷികല്ല്യാണ് യജ്ഞംകൂടുതല് ജില്ലകളിലേയ്ക്ക് വ്യാപിപ്പിക്കും
2022 ഓടെ കര്ഷകരുടെ വരുമാനം ഇരട്ടിയാക്കാന് ലക്ഷ്യമിടുന്ന കൃഷി കല്ല്യാണ് യജ്ഞം ആയിരത്തിലധികം ജനസംഖ്യയുള്ള, നിതിആയോഗ്കണ്ടെത്തിയഅഭിലാഷജില്ലകളില് 25 എണ്ണത്തില്വീതംവ്യാപിപ്പിക്കും. കാര്ഷികസങ്കേതങ്ങള്മെച്ചപ്പെടുത്തിതങ്ങളുടെവരുമാനം എങ്ങനെ വര്ദ്ധിപ്പിക്കാമെന്ന് കര്ഷകരെസഹായിക്കുന്ന ഈ പദ്ധതി ഈ മാസംഒന്നുമുതല്ജൂലൈമാസം 31 വരെ നീണ്ടു നില്ക്കും.ആയിരം ജനസംഖ്യയില്താഴെയുള്ള ഗ്രാമങ്ങളില് മുഴുവന് ഗ്രാമങ്ങളിലും പദ്ധതി നടപ്പലാക്കും. ഓരോജില്ലയിലെയുംകൃഷി വിജ്ഞാന് കേന്ദ്രയ്ക്കായിരിക്കുംഇതിന്റെഏകോപനത്തിന്റെയും, നടത്തിപ്പിന്റെയുംചുമതല. കേന്ദ്ര കൃഷി, സഹകരണ, കര്ഷകക്ഷേമ, മൃഗസംരക്ഷണ, ക്ഷീരവികസന, ഫിഷറീസ് വകുപ്പുകള് ചേര്ന്ന്ഇതിനായിഒരു കര്മ്മ പദ്ധതിക്കും രൂപം നല്കിയിട്ടുണ്ട്.
(ND/MRD